Atrama

Atrama – daiktas, kuris ką remia arba į kurį kas atsiremia, dar vadinamas paspara, ramsčiu.Atrama lkz.lt Inžinerine prasme, tai laikantysis statinio ar mašinos elementas, perduodantis apkrovas pagrindui arba kitoms konstrukcijoms. 

Pastato atrama gali būti jo paties pamatas, piliorius, kontraforsas, siena, kurie įrengiami iš įvairių statybinių medžiagų – betono, gelžbetonio, plytų ar akmens mūro, medienos, metalo, plastiko. Kolona, kaip atskira vertikali atrama, yra konstrukcinis ir dekoratyvinis architektūros elementas, laikantis ant jos pastatytų konstrukcinių elementų (antablemento, perdangos, arkos), įrenginių vertikaliąsias apkrovas. Šios ir panašios atramos (statramsčiai, stulpai) apkrovas perduoda pamatams.Pastato konstrukcijų klasifikacija  Iš statramsčių sudaryta konstrukcinė sistema naudojama statomoms konstrukcijoms prilaikyti. Elektros linijų, ryšių antžeminėje infrastruktūroje atramoms naudojami mediniai, gelžbetoniniai, kompozicinių medžiagų stulpai, santvarinės konstrukcijos.

Tiltų, hidrotechnikos objektų statyboje kraštinės (krantinės) atramos vadinamos ramtais, vidurinės – taurais. Dideli tiltai turi judamąsias (lankstines) atramines dalis. Mašinų ir mechanizmų judančių (besisukančių) ašių ir velenų atramos – atraminiai guoliai. 

 Šaltiniai 

Kategorija:Statybinės konstrukcijos